མན་ངག་རིན་ཆེན་གཏེར་གྱི་བུམ་པ་ལས༔ཟབ་པའི་མཐར་ཐུག་སྙིང་པོའི་བཅུད་རྣམས་དྲིལ༔དབང་ཆེན་གསུང་གི་ལས་ཚོགས་ཆ་རྐྱེན་དུ༔མ་འོངས་དོན་ཕྱིར་གནམ་སྐས་བྲག་ལ་སྦས༔ད་ལྟའི་ལང་གྲོ་དཀོན་མཆོག་འབྱུང་གནས་འདི༔དལ་འབྱོར་སྐྱེ་བ་བཅུ་བདུན་བརྒྱུད་པ་ནས༔གསང་གཏེར་ཆེན་པོ་འདི་དང་འཕྲད་པར་ངེས༔ལོ་སྐོར་གཅིག་ཏུ་སྤིར་གྱི་ཁ་བཞིན་སྡོམས༔དུས་ལ་བབ་ཚེ་དཀར་ཤོག་ངོས་ལ་ཐོབས༔ཤོག་སེར་མ་ཕྱི་ཐམས་ཅད་གཏེར་དུ་སྦོས༔བླ་རྡོ་ཡིན་པས་བསྟན་པ་མཐའ་རྒྱས་འོང༔ལས་ཅན་བུ་དང་གདམས་པ་འདི་འཕྲད་ནས༔སྙིགས་མའི་འགྲོ་ལ་ཕན་ཐོགས་རྒྱ་ཆེན་ཤོག༔ས་མ་ཡ༔རྒྱ་རྒྱ་རྒྱ༔ཁ་ཐཾ༔གཏེར་རྒྱ༔སྦས་རྒྱ༔གཏད་རྒྱ༔